দিঘার কাছে বিশাল আকৃতির মাছ ধরা পড়ল। বুধবার সমুদ্রে মাছ ধরতে যান রামনগরের দাদনপাত্রবারের বাসিন্দা জ্যোতিন্দ্রনাথ পাত্র। সমুদ্র থেকে ফেরার সময়ে জালে ধরা পড়ে এই বিরল প্রজাতির তিমি মাছটি। স্থানীয় বাসিন্দা ও জেলেরা জানান, এই ধরনের তিমি এই এলাকায় খুব একটা দেখা যায় না। প্রায় ২ টন ওজনের এই তিমিকে সংরক্ষণ করার মতো পরিকাঠামোও নেই জেলায়। জেলার মৎস্য কর্মাধ্যক্ষ দেবব্রত দাস জানান, এটা বিরল প্রজাতির তিমি। সাধারণত দিঘার কাছাকাছি এমন তিমির দেখা মেলে না। সম্ভবত গভীর সমুদ্র থেকে কোনও কারণে মাছটি সৈকতের কাছাকাছি এসে গিয়েছিল। মাছটি ধরা পড়ার খবর পেয়ে সৈকতে স্থানীয় বাসিন্দাদের ভিড় জমে যায়। উৎসাহী পর্যটকরাও সেই ভিড়ে যোগ দেন।

আরও পড়ুন
নোটের আকালেও দিঘায় কত দামে বিক্রি হল ‘দানব’ মাছ? দেখুন ভিডিও
দিঘা গিয়ে মাছ ভাজা খান? তাহলে এই খবর অবশ্যই পড়ুন